“ทรูวิชั่นส์” คว้าลิขสิทธิ์ถ่ายทอดสดศึกบาส “NBA” 3 ฤดูกาลรวด
"ทรูวิชั่นส์" คว้าลิขสิทธิ์ถ่ายทอดสดศึกบาส "NBA" 3 ฤดูกาลรวด
"ทรูวิชั่นส์" คว้าลิขสิทธิ์ถ่ายทอดสดศึกบาส "NBA" 3 ฤดูกาลรวด
28 พ.ย. 2562

ทรูวิชั่นส์ ในเครือบริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า ทรูฯได้รับลิขสิทธิ์ศึกบาสเก็ตบอล “เอ็นบีเอ”  ลีกอาชีพอันดับ 1 ของโลกจากสหรัฐอเมริกา เป็นเวลา 3 ฤดูกาลติดต่อกันตั้งแต่ซีซั่น 2019/20 จนถึง 2021/22 โดยจะถ่ายทอดสดต่อเนื่องเต็มอรรถรสให้ชมกันแบบ “เอ็กซ์คลูซีฟ” ทุกวันตลอดทั้งสัปดาห์ในช่วงเรกูลาร์ซีซั่น ต่อเนื่องในรอบเพลย์ออฟทุกรอบ ยาวไปจนถึงรอบชิงชนะเลิศ “เอ็นบีเอ ไฟนั่ลส์” รวมกว่า 570 เกมต่อซีซั่น ทางช่องทรูสปอร์ต เอชดี (666), ทางช่องทรูสปอร์ต เอชดี 2 (667), ทางช่องทรูสปอร์ต เอชดี 3 (668)  และทางช่องเอ็นบีเอ ทีวี (674) แอปทรูไอดีและกล่องทรูไอดีทีวี
สำหรับศึกบาสเก็ตบอล “เอ็นบีเอ” นับเป็นที่สุดของกีฬาบาสเก็ตบอลระดับโลก ทั้งยังเป็นกีฬาอเมริกันเกมส์อันดับ 1 ที่มีผู้ชมติดตามมากที่สุดกว่า 80 ล้านคนจาก 200 ประเทศทั่วโลก โดยใน 3 ฤดูกาลนับจากนี้ “ทรูวิชั่นส์” ผู้นำเบอร์หนึ่งการถ่ายทอดสดกีฬาระดับโลกในเมืองไทย พร้อมถ่ายทอดสดให้แฟนยัดห่วงได้ติดตามรับชมกันแบบเต็มอิ่มจากทั้ง 2 ช่อง ทรูสปอร์ต เอชดี (666) ถ่ายทอดสดฤดูกาลปกติ 5 เกมต่อสัปดาห์ รวม 120 เกม และช่อง เอ็นบีเอ ทีวี (674)  อีก 7 เกมต่อสัปดาห์มากกว่า 150 เกม ที่แต่ละทีมจะลงเล่นทั้งหมด 82 เกม
ทั้งนี้ ใน 1 ฤดูกาลปกติจะถ่ายทอดสดมากกว่า 270 เกม  และรอบเพลย์ออฟ ในระบบซีรี่ส์ ชนะ 4 ใน 7 เกมทุกรอบ ทั้งสายตะวันออกและสายตะวันตก อีก 26-33 เกม จนถึงรอบชิงชนะเลิศ “เอ็นบีเอ ไฟนั่ลส์” ในเดือนมิถุนายน รวมแล้วใน 1 ฤดูกาล  มีเกมให้แฟนเอ็นบีเอรับชมกันมากกว่า 300 เกม รวมกว่า 900 เกมตลอดทั้ง 3 ฤดูกาล